Karen Max ta’ 48 sena minn Wisconsin ma semgħetx b’aħbar żewġha Adam għal disa’ snin sħaħ. Meta kienet se taqta’ qalbha, ħadet ix-xokk ta’ ħajjitha meta hi u tfittex fuq Facebook indunat li żewġha kien għadu ħaj. Iżda aktar minn hekk baqgħet imbellħa x’ħin skopriet li reġa’ żżewweġ mara oħra meta ma kienx iddivorzjaha. Ir-raġel kien arrestat u issa qiegħed jirriskja sitt snin ħabs fuq frodi u bigamija. Din ma kinitx xi ħaġa ġdida għal Adam Marx. Sena wara ż-żwieġ tiegħu ma’ Karen (huwa kien diġà ddivorzja minn mal-ewwel mara tiegħu) ma deherx aktar u kulma ħalla warajh kien biljett. Wara xahar reġa’ mar lura d-dar u l-istorja waqfet hemm. Il-familja ddeċidiet li tmur tgħix f’Montana bit-tama li jibdew attività kummerċjali. Wara sena, ir-raġel beda jagħmel ħafna djun. Il-mara kkonfermat ukoll suspett li kellu relazzjoni ġdida. Hawnhekk il-mara talbet id-divorzju b’Adam iweġibha biss li kien għad irid jaħsibha. Minn dakinhar għaddew disa’ snin sakemm Karen marret lura Wisconsin fejn b’kumbinazzjoni ltaqgħet ma’ omma żewġha. Fittxet fejn kien qed joqgħod u ma ħasbithiex darbtejn biex tmur tirrapportah l-għassa tal-pulizija ta’ dak li verament hu. Ir-raġel li quddiem il-liġi kien għadu jidher bħala r-raġel ta’ Karen, kien iżżewweġ darb’oħra u ddefenda lilu nnifsu billi stqarr li kienet martu li ħadet ħsieb il-prattiċi tad-divorzju. Insomma kien biss nuqqas ta’ ħsieb u issa qiegħed jirriskja sa sitt ħabs minħabba frodi (fuq iċ-ċertifikat taż-żwieġ) u tlieta magħhom għal bigamija.